Fraternitas Estica lipukiri ehk põhjusmõte on: TEOS ÕIGLANE JA VAHVAS, USTAV SULLE EESTI RAHVAS. Minu teada pole praegu ega ole olnud meie keskel ühtegi frater esticust, kes oma tegevuses poleks olnud õiglane. Julgen väita, et selles osas on Fraternitas Estica liikmed oma lipukirja vande ausalt täitnud. Aga kas oleme oma tegevuses ka vahvad olnud? Seda on juba raskem tõestada, kuna siin on tegemist subjektiivse hinnanguga. Kuid ka sellele küsimusele vastan jaatavalt, kuna ma ei tea ühtki siinses eesti ühiskonnas juhtivalt tegelevat või tegelnud frater esticust, kes poleks endale võetud ülesandeid täitnud. Seepärast arvan, et oleme igaüks oma võimete ja olemasolevate ressursside kohaselt endale võetu "vahvalt" läbi viinud!